Page:Philosophical Transactions - Volume 003.djvu/264



Idem in Objectione sua secunda non videtur advertisse, me non solum in Prop. 11ma, sed etiam in toto meo Tractatulo intelligere per Extractionem radicum, Resolutionem omnium potestatum sive purarum sive affectarum; omnium quippe eadem est ratio, neque ulla imaginabilis est in demonstratione diversitas, sive Sector supponatur Radix alicujus potestatis puræ, sive affectæ ad puram irreducibilis. Nam si Sector eodem modo fiat ex primis terminis convergentibus quo ex secundis (ut in Confect. prop 10mæ est demonstratum) etiam omnes ejus potestates sive puræ sive quocunque modo affectæ eodem modo componitur é primis quo é secundis terminis convergentibus, quæ (in Analyticis exhibitæ, erunt æquales quantitates eodem modo Analytice compoisitæ ex primis quo ex secundis terminis convergentibus; quod est absurdum, nempe contra Prop 11mam admissam. Sensus igitnr integer Prop. 11æ est; Hoc Problema (E datis  Rh